**ஆலன் ஜெய் ஈகர்** (*Heeger, Alan J.*) (பிறப்பு ஜனவரி 22, 1936) ஒரு அமெரிக்க இயற்பியலாளர், கல்வியாளர் மற்றும் வேதியியலில் நோபல் பரிசு பெற்றவர் .

ஈகர் கடத்தும் தன்மை கொண்ட பலபடிகளைக் கண்டறிந்தமைக்காகவும், இத்தகைய புதுமையான பொருள்களை தொழில்நுட்ப பயன்பாடுகளுக்கு கிடைக்கச் செய்தமைக்காகவும் பொறியியலுக்கான தேசிய அகாதெமியின் உறுப்பினராக 2002 ஆம் ஆண்டில் இவர் தேர்ந்தெடுக்கப்பட்டார்.

வாழ்க்கை மற்றும் தொழில்
-----------------------

ஈகர் அயோவாவின் சியோக்ஸ் நகரில் ஒரு யூத குடும்பத்தில் பிறந்தார். அவர் அயோவாவின் அக்ரோனில் வளர்ந்தார், அங்கு இவரது தந்தை ஒரு பொது அங்காடி வைத்திருந்தார். ஒன்பது வயதில், இவரது தந்தையின் மரணத்தைத் தொடர்ந்து, குடும்பம் சியோக்ஸ் நகரத்திற்கு குடிபெயர்ந்தது. 

ஈகர் 1957 ஆம் ஆண்டில் நெப்ராஸ்கா-லிங்கன் பல்கலைக்கழகத்தில் இயற்பியல் மற்றும் கணிதத்தில் இளங்கலைப் பட்டம் பெற்றார், 1961 ஆம் ஆண்டில் பெர்க்லியில் உள்ள கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்றார். 1962 முதல் 1982 வரை அவர் பென்சில்வேனியா பல்கலைக்கழகத்தின் ஆசிரியராக இருந்தார். 1982 ஆம் ஆண்டில், கலிபோர்னியா பல்கலைக்கழகத்தில், சாண்டா பார்பராவில் இயற்பியல் துறை மற்றும் பொருள் துறையில் பேராசிரியராக தனது தற்போதைய பணியைத் தொடங்கினார். அவரது ஆராய்ச்சி யுனியாக்ஸ், கோனார்கா மற்றும் சிரிகன் உள்ளிட்ட பல தொடக்க நிறுவனங்களை உருவாக்க வழிவகுத்தது. இது 2003 இல் கில்லர்மோ சி.பசன், பேட்ரிக் ஜே. டயட்ஸன், பிரெண்ட் எஸ். கெய்லோர்ட் ஆகியோரால் நிறுவப்பட்டது. ஆலன் ஈகர் யூனியாக்ஸின் நிறுவனர் ஆவார். பின்னர், இது டுபோன்டால் வாங்கப்பட்டது.

இவர் 2000 இல் வேதியியலுக்கான நோபல் பரிசை ஆலன் ஜி.மக்டியார்மிட் மற்றும் ஹிடேகி ஷிரகாவா ஆகியோருடன் "கடத்தும் தன்மை கொண்ட பலபடிகளின் கண்டுபிடிப்பு மற்றும் வளர்ச்சிக்காக" பெற்றார். இவர்கள் 1977 ஆம் ஆண்டில் "பாலிஅசெட்டிலீன் ஒரு கடத்தும் பலபடி" என்ற பெயரில் தங்கள் முடிவுகளை வெளியிட்டனர்  

இவர் 1983 ஆம் ஆண்டில் அமெரிக்க இயற்பியல் சங்கத்தின் ஆலிவர் ஈ. பக்லி பரிசையும், 1995 ஆம் ஆண்டில், உயிரியல் அல்லாத பொருட்களின் அறிவியலுக்கான பல்சான் பரிசையும் வென்றார்.

இவரது மகன்கள் நரம்பியல் விஞ்ஞானி டேவிட் ஈகர் மற்றும் நோயெதிர்ப்பு நிபுணர் பீட்டர் ஈகர் ஆவர்.

அக்டோபர் 2010 இல், ஈகர் அமெரிக்காவின் அறிவியல் மற்றும் பொறியியல் திருவிழாவின் நோபல் விருதாளருடன் மதிய உணவு என்ற நிகழ்ச்சியில் பங்கேற்றார். அங்கு நடுத்தர மற்றும் உயர்நிலைப் பள்ளி மாணவர்கள் நோபல் பரிசு பெற்ற விஞ்ஞானியுடன் ஒரு மதிய உணவில் முறைசாரா உரையாடலில் ஈடுபட்டனர்.  ஈகர் ஐக்கிய அமெரிக்க நாடுகள் அறிவியல் மற்றும் பொறியியல் விழாவின் ஆலோசனைக் குழுவில் உறுப்பினராகவும் உள்ளார்.  ஈகர் மூன்று முறை (2006, 2007, 2010) ஸ்டேஜ் சர்வதேச ஆய்வுக்கட்டுரைப் போட்டியின் நீதிபதியாக இருந்தார்.

மேற்கோள்கள்
-----------

 



1. ↑  "Alan Heeger - Biographical". Nobel Foundation. 3 April 2015 அன்று பார்க்கப்பட்டது.
2. ↑  Shirakawa, Hideki; Louis, Edwin J.; MacDiarmid, Alan G.; Chiang, Chwan K.; Heeger, Alan J. (1977). "Synthesis of electrically conducting organic polymers: Halogen derivatives of polyacetylene, (CH) x". *Journal of the Chemical Society, Chemical Communications* (16): 578. doi:10.1039/C39770000578.. பார்த்த நாள்: 2021-08-13.
3. ↑  "The Nobel Prize in Chemistry 2000: Alan Heeger, Alan G. MacDiarmid, Hideki Shirakawa".
4. ↑  "Archived copy". 2010-04-21 அன்று மூலம் பரணிடப்பட்டது. 2010-12-09 அன்று பார்க்கப்பட்டது.CS1 maint: archived copy as title (link)
5. ↑  "Archived copy". 2010-04-21 அன்று மூலம் பரணிடப்பட்டது. 2013-04-23 அன்று பார்க்கப்பட்டது.CS1 maint: archived copy as title (link)
6. ↑  "*STAGE* Judges". 25 October 2011 அன்று பார்க்கப்பட்டது.